b'\n_START_ARTICLE_\nVirkatalonpuisto\n_START_PARAGRAPH_\nVirkatalonpuisto oli Suomen valtion omistamasta sotilasvirkatalosta erotettu ja puistoksi julistettu mets\xc3\xa4alue, jota k\xc3\xa4ytettiin varsinaiseen puuntuotantoon ei niink\xc3\xa4\xc3\xa4n mets\xc3\xa4n sivutuotteiden hankkimiseen. Sellaista ei erotettu kaikista sotilasvirkataloista, vaan erityisesti sellaisista virkataloista, joihin kuului paljon mets\xc3\xa4\xc3\xa4 ja joiden mets\xc3\xa4t monesti olivat et\xc3\xa4\xc3\xa4ll\xc3\xa4 asutusalueista. Virkatalonpuistoksi erottaminen tapahtui tavallisesti virkatalon uudelleenvuokrauksen yhteydess\xc3\xa4 tai kun sen k\xc3\xa4yt\xc3\xb6st\xc3\xa4 muuten m\xc3\xa4\xc3\xa4r\xc3\xa4ttiin. Vuonna 1938 virkatalonpuistoja oli 16 kappaletta ja niiden yhteispinta-ala oli 15\xc2\xa0700 hehtaaria.'